biswa921/hiwiki-latest-pages-articles-raw huggingface dataset:
बगसरा

बगसरा (Bagasara) भारत के गुजरात राज्य के अमरेली ज़िले में स्थित एक नगर है।"Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068"Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681"India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702

 विवरण 
बगसरा सौराष्ट्र एवम काठियावाड़ विस्तार में स्थित अमरेली ज़िले में बगसरा तहसील का वहीवटी मुख्यालय है। बगसरा भारत के राष्ट्रीय शायर झवेरचंद मेघानी की कर्मभूमि के रूप में देशभर में प्रख्यात है। गॉल्ड प्लेटिंग आभूषनो के लीए भी बगसरा पूरे विश्व में प्रसिद्ध है।dpamreli.gujarat.gov.in अमरेली जिला पंचायत जालस्थल

 इन्हें भी देखें 
 अमरेली ज़िला
 DigiLocker पर Account कैसे बनये  

 सन्दर्भ 

श्रेणी:गुजरात के शहर
श्रेणी:अमरेली ज़िला
श्रेणी:अमरेली ज़िले के नगर
भारती भवन पुस्तकालय

भारती भवन पुस्तकालय इलाहाबाद स्थित हिन्दी और उर्दू का पुस्तकालय है। इसकी स्थापना पण्डित मदन मोहन मालवीय और बालकृष्ण भट्ट ने की थी। पंडित तोताराम सनाढ्य की पुस्तक फिजी द्वीप में मेरे इक्कीश वर्ष भारती भवन द्वारा प्रकाशित कराकर भवन की ख्याति को बढाया। जिनका जन्म 1876 में हिरनगाँव फ़िरोज़ाबाद में हुआ था।  

भारती भवन बुक्स PDF डाउनलोड Class 10th  

श्रेणी:भारत के पुस्तकालय
गठबन्धन

thumb|right|गठबन्धन का एक प्रातीक है हात पकडना
गठबन्धन एक समान कारण के हेतु एक साथ कुछ लोगों या समूहों के एक साथ संयुक्त सहयोग दे कर कोई कार्य करना गठबन्धन कहलाता है। यह गठबन्धन अस्थाई या सुविधा अनुसार भी हो सकता है। इनके कार्य मुख्यतः या सामान्यतः एक प्रकार के होते हैं अथवा यह किसी अन्य प्रकार के हित हेतु गठबन्धन में बन्ध जाते हैं।

राजनीति और सरकार
गठबन्धन सरकार, एक संसदीय प्रणाली में, पार्टियों के गठबन्धन से बना एक सरकार है। ऑस्ट्रेलिया में, गठबन्धन भी 1922 के बाद से तीन दलों (उदारवादी, नागरिकों और देश उदारवादी) संघीय राजनीति में मौजूदा एक गठबन्धन (गठबन्धन समझौते) का उल्लेख किया जाता है - यह एक संसदीय गठबन्धन का गठन है। पार्टियों के गठबन्धन को भी एक चुनावी संलयन कहा जाता है। कैंब्रिज शब्दकोश इसे "आम तौर पर एक सीमित समय के लिए, किसी विशेष प्रयोजन के लिए विभिन्न राजनीतिक दलों या समूहों के मिलन को" गठबन्धन के रूप में परिभाषित करता है।

अर्थशास्त्र
अर्थशास्त्र में गठबन्धन ग्राहकों में विश्वास बढ़ाने हेतु कई नामी कम्पनी एक दूसरे को सहयोग कर एक गठबन्धन तैयार करती है। इसके कारण ग्राहकों का उस कम्पनी के ऊपर विश्वास बढ़ जाता है और वही विश्वास से कम्पनी अधिक लाभ कमाने में सफल हो जाती हैं। उदाहरण के लिए यदि किसी दो कम्पनी में एक ग्राहक का विश्वास एक कम्पनी के ऊपर हो और दूसरे का दूसरे के ऊपर हो तो जब वह दोनों कम्पनी गठबन्धन कर लेती हैं तो दोनों ग्राहक का विश्वास उस गठबन्धन पर हो जाता है।

सेना
दो या दो से अधिक सैन्य बलों के मध्य किसी अभियान हेतु गठबन्धन बनाया जाता है, जिसमें सभी एक ही बात सभी मानते हैं।

सामाजिक समूह
एक अनुसन्धान से पता चला है कि सामाजिक समूह किस प्रकार के गठबन्धन को अपना लेता है।Phys.org, "Genes hold key to how well coalitions work, psychologists say ", 10 November 2010
सन्दर्भ

बाहरी कड़ियाँ
 कनाडा में गठबन्धन सरकार (अंग्रेज़ी में)

श्रेणी:राजनैतिक प्रणालियाँ
सिरेनेइका

right|thumb|300px|लीबिया के परम्परागत प्रदेश
सिरेनेइका (Cyrenaica) लीबिया के पूर्वी भाग में स्थित एक प्रदेश है। भूमध्यसागर तट पर स्थित इस प्रदेश के पूर्व में मिस्र, पश्चिम में ट्रिपोलीटेनिया एवं दक्षिण में चाड गणतंत्र है। इसमें कूफा मरुद्यान भी सम्मिलित है। तटीय भाग की जलवायु भूमध्यसागरीय है। गर्मी की ऋतु उष्ण एवं शुष्क होती है। भीतरी भागों में वर्षा की मात्रा कम होती है तथा तट से १२५ किमी की दूरी पर मरुस्थलीय दशाएं पायी जाती हैं। तटीय क्षेत्र में बेनगाजी और डेरना के बीच में तथा गेबल-एल-अखदार (Gebel-el-Akhdar) पठार में जनसंख्या केंद्रित है जहां वार्षिक वर्षा १६ इंच के आसपास हो जाती है। जौ, गेहूं, जैतून एवं अंगूर मुख्य कृषि उपज हैं। कफ्रू एवं जिआलो नामक मरुद्यानों से खजूर की प्रचुर मात्रा में प्राप्ति होती है। खानाबदोश पशुचारियों ने भेड़, बकरे और ऊँट पर्याप्त मात्रा में पाल रखे हैं। यहाँ से भेड़, बकरा, पशु, ऊन, चमड़ा, मछली तथा स्पंज का निर्यात मुख्यत: ग्रीस और मिस्र को होता है।

उपजाऊ भूमि का अधिकांश भाग चरागाह के लिए ही उपयुक्त है। विकसित सिंचाई के साधनों द्वारा तरकारी की उपज की जा सकती है। फिर भी पशुपालन एवं बागवानी खेती प्रधान उद्योग रहेंगे। यहाँ २,७२,००० एकड़ में प्राकृतिक वन हैं। खनिज तेल भी पाया जाता है। मुख्य नगर तोब्रक, डेरना, सिरएन, बार्स और बेनगाजी हैं जो तटीय सड़क मार्ग द्वारा एक-दूसरे से संबद्ध हैं। १५० किमी लंबा रेलमार्ग है। वायु मार्ग द्वारा त्रिपोली, काहिरा, रोम, माल्टा, ट्यूनिस, नैरोबी, एथेंस और लंदन यहाँ की राजधानी बेनगाजी से संबद्ध हैं।

श्रेणी:लीबिया
श्रेणी:भूगोल
मनःकायिक औषधि

मनःकायिक औषधि (Psychosomatic medicine) एक अन्तरविषयी चिकित्सा का क्षेत्र है जिसमें शारीरिक प्रक्रियाओं एवं जीवन की गुणवत्ता पर सामाजिक, मानसिक तथा व्यवहारात्मक कारकों के प्रभाव का अध्ययन किया जाता है।

श्रेणी:चिकित्सा
महाराज रणबीर सिंह

रणबीर सिंह(अगस्त १८३० ;१२ सितम्बर १८८५), महाराज गुलाब सिंह के पुत्र थे। वे जम्मू और कश्मीर रियासत के महाराज एवं जामवल राजपूत वंश के मुखिया भी थे।

उनके शासनकाल के दौरान जम्मू-कश्मीर ने गिलगिट, आस्तोर और हुंज़ा-नगर पहाड़ी प्रदेशों पर कब्ज़ा किया था एवं उनका जम्मू-कश्मीर में वलय हुआ था। वे शस्त्रीय फ़ारसी के आध्येता एवं छात्रावृत विद्वान भी थे। साथ ही उन्होंने आफ़्रीकी भाषाएं, स्वीडिश् एवं अंग्रेज़ी का भी अध्ययन किया था। यह इन्हीं की शासनकाल में हुआ था जब जम्मू और कश्मीर रियासत में रणबीर दण्ड संहिता लागू की गई थी जो अब भी भारत गणराज्य के जम्मू और कश्मीर राज्य में लागू है। 

रणबीर सिंह का परिवार
महाराज रणबीर सिंह ने पांच बार विवाह किया था उनकी छे सन्तान थीं, जिनमें चार पुत्र और दो पुत्री थीं।

प्रताप सिंह (१८ जुलाई १८४८ -२३ सितंबर १९२५). आपने पिता के उत्तराधिकारी; १८८५ में जम्मू और कश्मीर के महाराज के रूप मे राज-पाट संभाला।
राम सिंह, KCB (३१ मई १८३१-२२ जून १८९९); 
 अमर सिंह KCSI (१४ जनवरी १८६४–१९०९). दो बार विवाह रचाई, और इनका एक पुत्र भी था।
महाराज हरी सिंह (३० सितंबर १८९५-२६ अप्रैल १९६१) अपने चाचा के उत्तराधिकारी; १९२५ से महाराज।
मियां लक्षमण सिंह (१८७०–१८७५)

 

 References 
Genealogy of the ruling chiefs of Jammu and Kashmir

श्रेणी:१८३० जन्म
श्रेणी:१८८५ में निधन
श्रेणी:हिन्दू शासक
श्रेणी:जम्मू और कश्मीर
श्रेणी:जम्मू और कश्मीर के महाराज
श्रेणी:राजपूत शासक
भूकालानुक्रम

right|thumb|300px|धरती के इतिहास की प्रमुख घटनाओं का योजनामूलक चित्रण
शैलों, जीवाश्मों, तथा अवसादों की आयु निर्धारित करने वाला विज्ञान भूकालानुक्रम (Geochronology) कहलाता है।

इन्हें भी देखें
पुरातात्विक कालनिर्धारण
कार्बन-१४ द्वारा कालनिर्धारण

श्रेणी:भौमिकी
*
केन्द्रीय तापन

right|thumb\300px|लकड़ी से चलने वाली एक केन्द्रीय तापन प्रणाली
केन्द्रीय तापन (सेण्ट्रल हीटिंग) प्रणाली में एक स्थान पर तरल को गरम किया जाता है और पूरे भवन के सभी आन्तरिक भागों को गरम किया जाता है। केन्द्रीय तापन को कुछ अन्य प्रणालियों के साथ मिलाकर जब भवन की जलवायु को नियंत्रित किया जाता है तो इसे तापन, संवातन तथा वातानुकूलन (HVAC) कहते हैं।

श्रेणी:तापन, संवातन तथा वातानुकूलन
बीडब्ल्युएफ ग्रैंड प्रिक्स गोल्ड व ग्रैंड प्रिक्स

बीडब्ल्युएफ ग्रैंड प्रिक्स गोल्ड व ग्रैंड प्रिक्स विश्व बैडमिंटन संघ द्वारा मान्यता प्राप्त बैडमिंटन प्रतियोगिताओं की एक श्रृंखला है। यह 2007 से चली आ रही है।

विशेषताएँ
पुरस्कार राशि
एक ग्रैंड प्रिक्स गोल्ड प्रतियोगिता न्यूनतम $120,000 पुरस्कार राशि में बाँटती है। जबकि एक ग्रैंड प्रिक्स प्रतियोगिता $50,000 पुरस्कार में बाँटती है। पुरस्कार राशि के बाँटने का सूत्र बीडबल्युएफ सुपर सीरीज के तरीके जैसा ही होता है।

विश्व वरीयता अंक

बीडब्ल्युएफ ग्रैंड प्रिक्स गोल्ड व ग्रैंड प्रिक्स श्रृंखलाएँ बीडब्ल्युएफ प्रतियोगिताओं से मिलने वाले अंको का एक तिहाई अंक वरीयता के लिये उपलब्ध कराती हैं।

प्रतियोगिताएँ
प्रतियोगितासत्र20072008200920102011201220132014201520162017एशियाई बैडमिंटन प्रतियोगिता●●●यूरोपीय बैडमिंटन प्रतियोगिताएँ●●पैन अमेरिकन बैडमिंटन प्रतियोगिताएँ●●ऑस्ट्रेलिया ओपेन●●●●●बिटबर्गर ओपेन●●●●●●●●●●ब्राज़ील ओपेन●●●बुल्गारिया ओपेन●कनाडियन ओपेन●●●●●●चाइना मास्टर्स●●●चाईनीज़ ताईपे मास्टर्स●●चाईनीज़ ताईपे ओपेन●●●●●●●●●●डच ओपेन●●●●●●●●●●जर्मन ओपेन●●●●●●●●●●इंडिया ओपेन●●●इंडोनेशियन मास्टर्स●●●●●●कोरिया मास्टर्स●●●●●●लंदन ग्रैंड प्रिक्स गोल्ड●मकाउ ओपेन●●●●●●●●●मलेशिया मास्टर्स●●●●●●●●मेक्सिको सिटी ओपेन●न्यूज़ीलैंड ओपेन●●●●●●●फिलीपींस ओपेन●●रसियन ओपेन●●●●●●●●●स्कॉटिश ओपेन●●●●स्विस ओपेन●●●●●●सैयद मोदी इंटरनैशनल●●●●●●●थाईलैंड मास्टर्स●थाईलैंड ओपेन●●●●●●●●यूएस ग्रैंड प्रिक्स●●यूएस ओपेन●●●●●●●●●वियतनाम ओपेन●●●●●●●●●●

 सन्दर्भ 

इन्हें भी देखें

 बीडबल्युएफ सुपर सीरीज
 विश्व बैडमिंटन प्रतियोगिताएँ

!
Category:बीडब्ल्युएफ
Category:बैडमिंटन प्रतियोगिता
ज्यावक्रीय प्रक्षेप

thumb|Jean Cossin, Carte cosmographique ou Universelle description du monde, Dieppe, 1570
thumb|400x400px|विश्व का ज्यावक्रीय प्रक्षेप पर मानचित्र।
right|thumb|400x400px|समान क्षेत्रफल वाले वृत्तों के विरूपण को दर्शाता ज्यावक्रीय प्रक्षेप पर बना नक्शा
ज्यावक्रीय प्रक्षेप एक छद्म-बेलनाकार समक्षेत्र प्रक्षेप है जिसे कभी-कभी सैन्सन-फ्लैमस्टेड प्रक्षेप भी कहा जाता है अथवा मर्केटर का समक्षेत्र प्रक्षेप कहा जाता है। दायपे के जीन कॉसीं ने संभवतः सबसे पहले इस प्रक्षेप का प्रयोग विश्व के मानचित्र को प्रदर्शित करने हेतु १५७० में किया था। यह  प्रक्षेप निम्नवत परिभाषित होता है:

जहाँ φ अक्षांश है, λ देशांतर है, और λ₀ केन्द्रीय मध्याह्न रेखा है।Map Projections—A Working Manual , USGS Professional Paper 1395, John P. Snyder, 1987, pp. 243–248

मापनी (स्केल) हमेशा केन्द्रीय मध्याह्न रेखा के सहारे शुद्ध होती है और पूरब से पश्चिम की ओर यह सर्वत्र सही होती है। यही कारण है कि नक़्शे पर प्रत्येक समान्तर रेखा की लंबाई ग्लोब पर अपने अक्षांश के सह्ज्या (cosine) के अनुपात में होती है। इसके कारण मानचित्र के दाहिने और बाएं पार्श्व एक दूसरे के प्रतिबिम्बवत् ज्यावक्रों के अर्धकों की आकृति वाले होते हैं। प्रधान मध्याह्न रेखा - जो एक सीधी रेखा होती है - के अलावा बाकी प्रत्येक मध्याह्न रेखा भी ज्यावक्रीय तरंग का अर्द्धांश होती है किन्तु  सभी अपने देशांतर के मान के अनुसार अलग-अलग एम्प्लीच्यूड वाली होती है, जिससे इस प्रक्षेप का नाम सिनुसॉइडल या ज्यावक्रीय पड़ा। सभी मध्याह्न रेखाओं की लंबाई प्रधान मध्याह्न रेखा से अधिक प्रदर्शित की जाती है जबकि ग्लोब पर वे सभी समान लंबाई की होती हैं।मानचित्र के किनारों की ओर यह पैटर्न अधिक प्रबल होता जाता है, और विरूपण का कारण बनता है।

दो बिंदुओं के मध्य शुद्ध दूरियाँ केन्द्रीय मध्याह्न रेखा के सहारे और विषुवत रेखा के सहारे नापी जा सकती हैं। किसी अन्य मध्याह्न रेखा के सहारे शुद्ध दूरियाँ उन स्थानों से गुजरने वाली समान्तर रेखाओं के मध्य ऊर्ध्वाधर दूरी नाम कर प्राप्त की जा सकती हैं। मानचित्र पर केन्द्रीय मध्याह्न रेखा और विषुवत रेखा के आसपास के क्षेत्रों में विरूपण सबसे कम होता है और इनसे दूर होने पर बढ़ता जाता है।
right|thumb|350x350px|ज्यावक्रीय प्रक्षेप आपसी आकारों (sizes) को तुलनात्मक दृष्टि से सही दिखाता है परन्तु आकृति (shapes) को और दिशा को सही नहीं प्रदर्शित करता और किनारों की ओर विरूपण हो जाता है; इससे कुछ हद तक मानचित्र को विच्छेदित करके (interrupting) बचा जा सकता है।
ज्यावक्रीय प्रक्षेप की तरह ही वार्नर प्रक्षेप, इंटरमीडिएट बोन प्रक्षेप और बॉटमली का प्रक्षेप कुछ ऐसे अन्य प्रक्षेप हैं जिनपर निर्मित मानचित्रों में ध्रुवों की ओर होने वाले विरूपण के कारण ये क्षेत्र सिकुड़े हुए प्रदर्शित होते हैं।

मॉडलैण्ड (MODLAND) ग्रिड नासा द्वारा विकसित एक भूमीतीय ग्रिड है जो ज्यावक्रीय प्रक्षेप पर आधारित है और यह मॉडिस - Moderate-Resolution Imaging Spectroradiometer (MODIS) - आँकड़ों के प्रदर्शन हेतु इस टीम द्वारा निर्मित किया गया है।NASA: "MODLAND Integerized Sinusoidal Grid" 

 इन्हें भी देखें 
 मानचित्र प्रक्षेप

 सन्दर्भ 

 बहरी कड़ियाँ 
 link=|alt=|16x16px Media related to Sinusoidal projection at Wikimedia Commons
 Pseudocylindrical Projections
 Table of examples and properties of all common projections, from radicalcartography.net

श्रेणी:मानचित्रण
श्रेणी:मानचित्र प्रक्षेप
हलन्त

हलन्त या विराम (  ् ) ब्राह्मी लिपि से व्युत्पन्न लगभग सभी लिपियों में प्रयुक्त एक चिह्न है। जिस व्यंजन के बाद यह चिह्न लगा होता है उस व्यंजन में 'छिपा हुआ' अ समाप्त हो जाता है। विभिन्न भाषाओं/लिपियों में इसके अलग-अलग नाम हैं, देवनागरी में इसे 'हलन्त' कहा जाता है, मलयालम में 'चन्द्रकला' कहते हैं।

श्रेणी:ब्राह्मी लिपि
मत्तविलास प्रहसन

right|thumb|Mattavilasaprahasana in ancient Sanskrit theatre tradition Kutiyattam performed at Temples of Northern Kerala: Artist:Mani Damodara Chakyar as Kapali.
मत्तविलास प्रहसन एक प्राचीन संस्कृत एकांकी नाटक है। यह सातवीं शताब्दी की शुरुआत में विद्वान राजा महेन्द्रवर्मन प्रथम (571- 630 सीई) द्वारा लिखित दो महान एकांकी नाटकों में से एक है।Bhat and Lockwood, pg. 51

यह संस्कृत का प्राचीनतम प्रहसन है। यह प्रहसन छोटा होने पर भी बड़ा रोचक है। इसमें मदिरा के नशे में धूत एक कापालिक की मनोदशा का वर्णन है। इस नाटक में धार्मिक आडंम्बरो पर कटाक्ष है तथा बौद्ध तथा कापालिकों की हँसी उड़ाई गयी है। 

इस नाटक में एक शाक्य भिक्षु है जिसे पूरा विश्वास है कि बुद्ध के पिटक ग्रन्थोंं की मूल प्रति में सुरापान और स्त्री-समागम का समावेश अवश्य रहा होगा। उसे लगता है कि यह वृद्ध बौद्धों का युवा बौद्धों के विरुद्ध रचा हुआ षड्यन्त्र है। वह उस मूल पिटक के अनुसंधान में रत है, वह उसे खोजना चाहता है। या उनमें यह प्रावधान जोडऩा चाहता है। इसी कर्म में वह शाक्य भिक्षु निमग्न रहता है। एक दिन बौद्ध-मठ जाते हुए वह सोचता है-’अत्यंत दयालु भगवान बुद्ध ने महलों में निवास, सुन्दर सेज लगे पलंगों पर शयन, पहले प्रहर में भोजन, अपराह्म में मीठे रसों का पान, पाँचों सुगन्धों से युक्त ताम्बूल और रेशमी वस्त्रों का पहनना इत्यादि उपदेशों से भिक्षु-संघ पर कृपा करते हुए क्या स्त्री-सहवास और मदिरापान का विधान भी नहीं किया होगा? अवश्य किया होगा। अवश्य ही इन निरुत्साही तथा दुष्ट वृद्ध बौद्धोंं ने हम नवयुवकों से डाह कर पिटक-ग्रन्थों में स्त्री-सहवास और सुरापान के विधान को अलग कर दिया है।

सन्दर्भ

बाहरी कड़ियाँ
मत्तविलासप्रहसनम् (संस्कृत विकिस्रोत)
मत्तविलास प्रहसन

श्रेणी:संस्कृत नाटक
अंगदान

किसी जीवित या मृत व्यक्ति के शरीर का ऊतक या कोई अंग दान करना अंगदान (Organ donation) कहलाता है। यह ऊतक या अंग किसी दूसरे जीवित व्यक्ति के शरीर में प्रत्यारोपित (ट्रान्सप्लान्ट) किया जाता है। इस कार्य के लिये दाता के शरीर से दान किये हुए अंग को शल्यक्रिया द्वारा निकाला जाता है।

भारत में अंगदान की स्थिति
भारत में कार्निया दान की स्थिति काफी अच्छी है किन्तु 'मस्तिष्क मृत्यु' के बाद किये जाने वाले देह दान में बहुत धीमी गति से प्रगति हो रही है। 
thumb|right|265px| इस मानचित्र में भारत के उन राज्यों को दिखाया गया है जिनमें मृत प्रत्यारोपण (Deceased Donation Transplantation) किया गया है।
+ सारणी-१ - भारत में - 2012. राज्य  मृत दाताओं की संख्या  निकाले गये अंगों की संख्या  अंगदाताओं की संख्या (प्रति १० लाख की जनसंख्या) तमिलनाडु  83  252  1.15 Maharashtra  29  68  0.26 Gujarat  18  46  0.30 Karnataka  17  46  0.28 Andhra Pradesh  13  37  0.15 Kerala  12  26  0.36 Delhi-NCR  12  31 0.29 Punjab  12  24  0.43 Total  196  530  0.16
स्रोत: Indian Transplant News Letter of MOHAN Foundation (Vol 2 Issue No. 37 of 2013)

The year 2013 has been the best yet for deceased organ donation in India. A total of 845 organs were retrieved from 310 multi-organ donors resulting in a national organ donation rate of 0.26 per million population(Table 2).
+ Table 2 - Deceased Organ Donation in India – 2013StateTamil NaduAndhra PradeshKeralaMaharashtraDelhiGujaratKarnatakaPuducherryTotal (National)Donor 131 4035352725182313* ODR (pmp) 1.80 0.471.050.311.610.410.291.60.26Heart 16 260-01025Lung 20 200-00022Liver 118 3423232320160257Kidney 234 7559534054294548Total 388 11388766374464852
* ODR (pmp) – Organ Donation Rate (per million population)

सन्दर्भ

इन्हें भी देक्खें
मस्तिष्क मृत्यु

बाहरी कड़ियाँ
नेत्रदान क्या है और कैसे किया जाता हैं ?
देहदान: चिकित्सा और समाज की बड़ी जरूरत
अंगदान और प्रत्यारोपण हजारों लोगों के लिए पुनर्जीवन का आधार (पत्र सूचना कार्यालय)
अंगदान के संबंध में कुछ अक्सर पूछे जिसने वाले सामान्य प्रश्नों का उत्तर (इन्दौर अंगदान संस्था)
दधीचि देहदान समिति के माध्‍यम से मृत देह भी अमर हो रही है (प्रवक्ता)
देहदान-परिजनों की आपत्ति पर सरकार सख्त (सरिता)
अंग दान और प्रत्यारोपण से मिलता है दूसरा जीवन (अंग दान के लिए लोगों को प्रोत्साहित करने हेतु जागरूकता बढ़ाने की जरूरत)
इलाहाबाद स्थित मोतीलाल नेहरू मेडिकल कॉलेज की अनूठी पहल, देहदान करने वाले की हर बीमारी का होगा मुफ्त इलाज।

श्रेणी:शल्यक्रिया
मीना, सउदी अरब

मीना (जिसे तंबुओं का शहर भी कहा जाता है) पश्चिमी सऊदी अरब के मक्का के पड़ोस में स्थित है। यह पवित्र शहर मक्का से पांच किलोमीटर पूर्व में स्थित है। मीना, मक्का शहर के मध्य से अराफ़ात की पहाड़ियों पर जाने वाले मार्ग के किनारे बसा है। यह लगभग 20 किमी² के क्षेत्र में फैला हुआ है।

विवरण

मीना को हज यात्रा के दौरान आने वाले पड़ाव के लिये जाना जाता है। यहाँ 100,000 से ज्यादा वातानुकुलित शिविर यात्रियों को अस्थाई निवास स्थान उपलब्ध कराते हैं। मीना की घाटी में जमारात पुल स्थित है। इस स्थान पर हज यात्रा का एक महत्वपूर्ण रिवाज़ शैतान को पत्थर मारने की रस्म पूरी की जाती है। हाजियों को यह रस्म हजयात्रा के अंतिम दिन सूर्योदय और सूर्यास्त के बीच पूरी करनी होती है। मीना में ही हाजयात्री शैतान पर पत्थर मारने की , मान्यता है कि पैगंबर इब्राहिम ने अल्लाह के आदेश और उनके बीच आने वाले शैतान को यहीं पर पत्थर मारे थे। अधिकतर हजयात्री काबा के ७ चक्कर लगाने के बाद ज़मज़म का कुआँ को देखने जाते हैं। सामान्यता: वो अपनी पहली रात मीना की घाटी में बिताते हैं। मीना में पुरुषों व स्त्रियों का साथ-साथ सोना वर्जित है।

2015 भगदड़

24 सितम्बर 2015 को मक्का मदीना में होने वाली हज यात्रा के अंतिम पड़ाव के लिये जमारात पुल के पास इकट्ठी हुई भारी भीड़ में हुई भगदड़ में विभिन्न देशों से आये ११०० से ज्यादा लोग दम घुटने से मारे गये व ९३४ से ज्यादा घायल हो गये। यह घटना गली संख्या २०४ व २२३ के मिलन की जगह जो जमारात पुल की तरफ़ जाती है, के पास हुई। १९९० की दुखद घटना जिसमें १४२६ यात्री मारे गये थे के बाद हजयात्रा के दौरान हुई यह सबसे वीभत्स घटना थी। यह २१वीं शताब्दी की सबसे वीभत्स भगदड़ भी थी।

चित्रमाला

बाहरी कड़ियाँ

मीना की चित्रमाला

Category:सऊदी अरब
Category:हज
Category:मक्का शहर
२०१५ बल्लभगढ़ दंगे

२०१५ बल्लभगढ़ दंगे  घटना है जब हिन्दुओं की भीड़ ने अटाली गाँव, बल्लभगढ़, हरियाणा के मुसलमानों पर हमला कर दिया था। हमलावरों ने ईंट, तलवार ओर पेट्रोल बम का इस्तेमाल करके मुस्लिमों के २० घर जला दिए।

पृष्ठभूमि
ये घटना २५ मई २०१५ को अटाली गाँव, बल्लभगढ़, फरीदाबाद में हुई। । इस घटना का कारण ३० साल पुरानी मस्जिद थी। २००९ में हिन्दुओं ने मस्जिद को ग्राम पंचायत की ज़मीन पर निर्मित बताया। मुसलमानों का कहना था कि यह ज़मीनि वक्फ़ बोर्ड की है। विवाद न्यायलय में ले जाया गया, उसी दौरान मस्जिद के पड़ोस में एक मंदिर का निर्माण कर दिया गया, जिससे धार्मिक तनाव बढ़ गया। मार्च २०१५ को फरीदाबाद न्यायालय ने मुस्लिमों के पक्ष ने फैसला दिया। लेकिन हिन्दुओं ने अपना ऐतराज़ जारी रखा। कुछ लोग इस मस्जिद को विध्वंस करना चाहते थे।

हिंसा की घटना
२००० उपद्रवियों की भीड़ ने मिल कर गाँव पर लाठीओं, पथरों और आग से हमला कर दिया। गाँव के मुस्लिम गाँव छोड़ कर भाग गए।
सन्दर्भ
घोसी जनजाति

श्रेणी:मुस्लिम
घोसी , गद्दी अथवा गड्डी एक उत्तर भारतीय मुस्लिम कबीला है।जो की मूलतः उत्तर एवम मध्य भारत में पाया जाता है। इस कबीले के लोग पशु पालन व दुग्ध के व्यवसाय में लगे हुए है। माना जाता है की ये कबीला कभी हिंदू हुआ करता था। हिंदू घोषी अहीर इनके पूर्वज माने जाते हैं।"Kalka Prasad vs Raj Rani And Ors. [ 11 December, 1918]".
डीबीएस बैंक

DBS सिंगापुर का एक प्रमुख बैंक है जो १९६८ में सिंगापुर सरकार द्वारा स्थापित किया गया था। १९९८ में इसने पीओएसबी बैंक का अधिकार अपनाया और आज दक्षिण-पूर्व एशिया के प्रमुख बैंकों में से एक है। इसकी कुल आय १५० अरब रुपये (२०१३) से भी ज्यादे है। इसकी २५ देशों में शाखाएं हैं - भारत में भी १२ शाखाएं काम करती हैं। 

इसका पूरा नाम Development Bank of Singapore था जो अब सिर्फ़ DBS के नाम से जाना जाता है। 

Category:सिंगापुर के बैंक
जर्मन रोमान्तिका

right|thumb|300px|बच्चे के पीठ पर जर्मन रोमान्तिका के दाने
जर्मन रोमान्तिका या जर्मन मसूरिका (German measles या Rubella) अत्यंत सूक्ष्म विषाणु (वाइरस) द्वारा होता है जिसका नाम रुबेला (Rubella) है। वर्ष के पूर्वार्ध में प्रकोप अधिक होता है। दाने निकलने के पूर्व अत्यत संक्रामक होता है। उद्भवन काल १७-१८ दिनों का होता है। जटिलताओं की संभावना कम होती है। एक आक्रमण जीवनपर्यंत रोग प्रतिशोधक शक्ति उत्पन्न कर देता है। साधारणता बड़े बच्चे तथा किशोर ही इस रोग के शिकार होते हैं।

प्रथम २४ घंटों में ही दाने निकल आते हैं तथा संपूर्ण शरीर पर फैल जाते हैं। चेहरे तथा गर्दन से प्रारंभ होकर, ये दाने वक्ष, पीठ, हाथ और पैर पर फैलते हैं तथा रक्तवर्ण के होते हैं। ये ७२ घंटों में समाप्त हो जाते हैं। कान के पीछे, सिर के पिछले हिस्से तथा गले में लसिका ग्रंथियाँ बड़ी हो जाती है तथा स्पर्श से दर्द होता है। यदि गर्भवती नारी को यह रोग गर्भधारण के प्रथम कुछ सप्ताहों के भीतर होता है, तो ५० प्रतिशत संभावना है कि बच्चे के हृदय, आँख, कान या मस्तिष्क की बनावट में कुछ दोष आ जाएगा। रोग की रोकथाम या चिकित्सा के लिए उचित ओषधि नहीं है।

इन्हें भी देखें
मसूरिका (measles)
संदर्भ

श्रेणी:रोग
जमानत

ज़मानत (अंग्रेजी: bail) किसी अपराध के आरोपी व्यक्ति को कारागार से छुड़ाने के लिये न्यायालय के समक्ष जो सम्पत्ति जमा की जाती है या देने की प्रतिज्ञा की जाती है उसे कहते हैं। जमानत पाकर न्यायालय इससे निश्चिन्त हो जाता है कि आरोपी व्यक्ति सुनवाई के लिये अवश्य आयेगा अन्यथा उसकी जमानत जब्त कर ली जायेगी (और सुनवाई के लिये न आने पर फिर से पकड़ा जा सकता है।)  ज़मानत पर रिहा होना का मतलब है कि आपकी स्वतंत्रता की सीमाएं हैं- आप को देश छोड़ने से एवं बिना आज्ञा यात्रा करने बाधित किया जा सकता है, और जब भी आवश्यक हो आप को न्यायालय अथवा पुलिस के समक्ष उपस्थित होना होता है I

ज़मानत के अनुसार अपराध दो प्रकार के होते हैं-
(१) ज़मानती अपराध (Bailable Offence) - भारतीय दंड प्रक्रिया संहिता की धारा २ के अनुसार - ज़मानती अपराध से अभिप्राय ऐसे अपराध से है जो -
 (क) प्रथम अनुसूची में ज़मानती अपराध के रूप में दिखाया गया हो , या
 (ख) तत्समय प्रविर्त्य किसी विधि द्वारा ज़मानती अपराध बनाया गया हो , या
 (ग) गैर-ज़मानती अपराध से भिन्न अन्य कोई अपराध हो। 
संहिता की प्रथम अनुसूची में जमानतीय एवं गैर-ज़मानती अपराधों का उल्लेख किया गया है। जो अपराध ज़मानती बताया गया है और उसमें अभियुक्त की ज़मानत स्वीकार करना पुलिस अधिकारी एवं न्यायालय का कर्त्तव्य है। उदाहरण के लिये, किसी व्यक्ति को स्वेच्छापूर्वक साधारण चोट पहुँचाना, उसे सदोष रूप से अवरोधित अथवा परिरोधित करना, किसी स्त्री की लज्जा भंग करना, मानहानि करना आदि ज़मानती अपराध हैं।

(२) ग़ैर-ज़मानती अपराध  (Non-Bailable Offence) - भारतीय दण्ड प्रक्रिया संहिता में 'ग़ैर-ज़मानती' की परिभाषा नहीं दी गयी है। अतः हम यह कह सकते है कि ऐसा अपराध जो -
(क) ज़मानती नहीं हैं, एवं
(ख) जिसे प्रथम अनुसूची में ग़ैर-ज़मानती अपराध के रूप में अंकित किया गया है, वे ग़ैर-ज़मानती अपराध हैं।

सामान्यतया गंभीर प्रकृति के अपराधों को ग़ैर-ज़मानती बनाया गया है। ऐसे अपराधों में ज़मानत स्वीकार किया जाना या नहीं करना न्यायाधीश के विवेक पर निर्भर करता है। उदहारण के लिये, चोरी के लिए गृह अतिचार, गृह-भेदन, अपराधिक न्यास भंग आदि ग़ैर-ज़मानती अपराध हैं।

सन्दर्भ

इन्हें भी देखें
अग्रिम जमानत
प्राथमिकी
गिरफ्तारी

श्रेणी:विधि
पोसवाल

पोसवाल भारत, पाकिस्तान और अफ़्गानिस्तान में पाये जाने वाला एक गुर्जर गोत्र है।

पद्मा पोसवाल सवाई भोज के साथ सती हुई थी। पोसवाल राजस्थान के दौसा अलवर भरतपुर सवाई माधोपुर जयपुर अजमेर भीलवाड़ा चित्तौड़गढ़ में मुख्य रूप से पाए जाते हैं। पोसवाल गुर्जरों के सबसे लोकप्रिय गोत्रों में से एक व सबसे महान गोत्रों में तीसरा है। बामनवास तहसील के अंत में डूंगर वाड़ा क्षेत्र में पोसवाल गोत्र के 12 गांव हैं जिनके पूरे समूह को "कोचर" के नाम से जाना जाता है वहीं डूंगर(पहाड) के नीचे की आंतरी के गांव अमावरा  में भी बहुत अधिक संख्या में इस गोत्र के गुर्जर निवास करते हैं,अलवर जिले के प्रसिद्ध गाँव श्यालूता में गुर्जर गोत्र पोसवाल(5000 लोग लगभग) निवास करते हैं। श्यालुता गांव के पोसवाल लोकप्रिय, सेवाभावी लोग निवास करते है।दौसा जिले के सिकराय तहसील में फर्राशपुरा , गांवड़ी , जहांगीरिया, झींझण। महुआ तहसील में पीपलखेड़ा गांव, बसवा तहसील में टोडी गांव, इत्यादि, इत्यादि:- में पोसवाल निवास करते हैं। पोसवालों के सभी गांव राजस्थान के मुख्य लोकप्रिय गुर्जर गांवों में से एक हैं। (विजेन्द्र अमावरा पोसवाल)

सन्दर्भ 

[[श्रेणी:गुर्जर गोत्र पोसवाल गोत्र:- पोसवाल गोत्र का हाई कोर्ट डूंगरपट्टी कोचर है जो 12 ग्रामो का संयुक्त नाम है , इसके अलावा दौसा, अलवर, अजमेर, भीलवाड़ा, भरतपुर, करोली, सवाईमाधोपुर, टोंक जयपुर, धौलपुर सहित अनेको जिलो बहुतायत रूप से निवास करते हैं दौसा जिले में मुख्यत पीपलखेड़ा, गाँवडी, रेटा,जहांगिरिया, खवा, नारायणपुरा,मोरोली,सिंगवाड़ा ,सहित अनेको ग्रामपंचायतो में निवास करते हैं
श्री राम जानकी संस्कृत महाविद्यालय

श्री राम जानकी संस्कृत महाविद्यालय उत्तर प्रदेश के कानपुर देहात जिले के अकबरपुर के गौरियापुर में स्थितhttp://kanpurdehat.nic.in/election/OIC_OfficesKD.pdf  प्रमुख संस्कृत महाविद्यालय है। यह राज्य सरकार से सहायताप्राप्त और सम्पूर्णानन्द संस्कृत विश्वविद्यालय से सम्बद्ध है।

इतिहास 
बद्रीदास thumb|बद्री दास (मूर्ति)  ने वर्ष १९२९ में इस संस्कृत पाठशाला की स्थापना की।thumb|श्री राम जानकी संस्कृत महाविद्यालय (इतिहास ) वर्ष १९४६ में श्री राम जानकी धर्म प्रचार समिति का गठन किया गया। २९ जून १९४६ को श्री राम जानकी धर्म प्रचार समिति का निबंधन हुआ। १९४८-१९४९ में महाविद्यालय का अपना निजी भवन हो गया और इसी वर्ष उत्तर प्रदेश सरकार द्वारा मान्यता के साथ अनुदान भी प्राप्त हो गया। 
वर्ष १९५७ में सरकार द्वारा निर्धारित "आदर्श संस्कृत विद्यालय योजना " में इस विद्यालय का चयन किया गया। 
वर्ष १९६६ में यह महाविद्यालय राज्य सरकार द्वारा "ख " वर्ग में घोषित हुआ।

स्थिति
यह संस्कृत महाविद्यालय अकबरपुर ,कानपुर देहात से दक्षिण -पश्चिम दिशा में लगभग ८ किलोमीटर की दूरी पर कानपुर-आगरा राष्ट्रीय राजमार्ग के बायीं ओर स्थित ग्राम गौरियापुर में सेंगुर नदी के तट पर स्थित है। 

गुरुकुल प्रणाली शिक्षा 
इस महाविद्यालय में शिक्षा की गुरुकुल प्रणाली है।

छात्रावास 
लगभग ८० छात्रों के लिए छात्रावास की व्यवस्था।

पाठ्यक्रम 
पूर्व मध्यमा १, २ 
उत्तर मध्यमा १, २ 
शास्त्री १, २, ३ 
आचार्य १, २ 
साहित्य 
नव्य
वेद 
वेदांत 

संरक्षक 
देव नारायण दास 

 प्रबंधन
अध्यक्ष : 
प्रबंधक : रमाकांत मिश्र 
सचिव :

प्रधानाचार्यों की सूची 
लक्ष्मी नारायण चतुर्वेदी (1945-1982)
रामरूप दास (1982-1984)
राम औतार अग्निहोत्री (1984-1991)
गोविन्द दास (1991-1992)
राम कुमार दास (1992-2002)
राम औतार अग्निहोत्री (2002-2010)
वेद नारायण पाण्डेय (2010-जून 2015) 
अरुण कुमार त्रिपाठी (जुलाई २०१५ से अबतक )
चित्र वीथी 

श्रेणी:महाविद्यालय 
श्रेणी:उत्तर प्रदेश के महाविद्यालय 
श्रेणी:भारत के महाविद्यालय 
श्रेणी:उत्तर प्रदेश के विश्वविद्यालय और महाविद्यालय 
श्रेणी:कानपुर देहात ज़िला
श्रेणी:१९२९ में भारत में स्थापित शैक्षिक संस्थाएं 
2015}}
नेहा मरडा

'नेहा मर्दा' '(जन्म 23 सितंबर 1985) एक भारतीय टेलीविजन अभिनेत्री है, जिसे' 'बालिका वधू'  'कलर्स टीवी' 'द्वारा प्रसारित श्रृंखला में उनकी भूमिका के लिए' गेहना 'के नाम से जाना जाता है। ]]। उन्होंने ज़ी टीवी की डोली अरमानों की में उर्मी की भूमिका भी निभाई|
संदर्भ
142857 (संख्या)

142857 - इस गिन्ती को 1 से 6 तक के अंक से द्विगुणित करें तो नतीजे में यही छः अंक (सूरत बदल के) नज़र आएँगे। हाँ 7 से द्विगुणित करें तो नतीजा 999999 होगा।

 1 × 142,857 = 142,857
 2 × 142,857 = 285,714
 3 × 142,857 = 428,571
 4 × 142,857 = 571,428
 5 × 142,857 = 714,285
 6 × 142,857 = 857,142
 7 × 142,857 = 999,999

श्रेणी:गणित
श्रेणी:चित्र जोड़ें 
(142857) also repeat in value of π 22÷7=3.142857 142857 142857
प्लेस्टेशन ४

अंगूठाकार|पी स ४
अंगूठाकार|प्लेस्टेशन ४
प्लेस्टेशन ४ या पीएस4 एक घरेलू वीडियो गेम कंसोल है, जिसे सोनी ने बनाया है। इसके बारे में सोनी ने 20 फरवरी 2013 को बताया कि प्लेस्टेशन ३ की अगली कड़ी प्लेस्टेशन 4 को वह उतार रहा है। यह उत्तरी अमेरिका में 15 नवम्बर 2013 को और यूरोप व ऑस्ट्रेलिया में 29 नवम्बर 2013 को बाजार में आया। यह वीडियो गेम के आठवीं पीढ़ी के रूप में माइक्रोसॉफ़्ट के एक्सबॉक्स वन और निनटेंडो के वी यू के साथ कड़ा मुक़ाबला करता है।

इतिहास
इसके मुख्य रचनाकार मार्क केर्नी के अनुसार सोनी का यह चौथा वीडियो गेम कंसोल 2008 में बनना शुरू हुआ। इसके दो वर्ष पूर्व प्लेस्टेशन 3 को बाजार में उतारा गया था। लेकिन उसके लिए कुछ महीने देर हो गई थी, क्योंकि उसके निर्माण में दिक्कत आ गई थी। इस देरी के कारण सोनी को इसने एक वर्ष पीछे छोड़ दिया और माइक्रोसॉफ़्ट ने अपने एक्सबॉक्स 360 का 1 करोड़ बिक्री दर्ज कर लिया। प्लेस्टेशन के यूरोप में स्थित जिम र्यान ने बताया कि अब इस तरह की गलती सोनी नहीं दोहराना चाहता है।

सन्दर्भ

बाहरी कड़ियाँ

श्रेणी:2010 के दशक का खिलौना
श्रेणी:घरेलू वीडियो गेम कंसोल
श्रेणी:आठवीं पीढ़ी का वीडियो गेम कंसोल
श्रेणी:सोनी कंसोल
मिस्टर बीन

thumb|मिस्टर बीन

मिस्टर बीन, रोवन एटकिन्सन  और रिचर्ड कर्टिस द्वारा निर्मित एक  ब्रिटिश सिटकॉम है, जिसे टाइगर पहलू प्रोडक्शंस  द्वारा निर्मित किया गया है, और एटकिन्सन को शीर्षक चरित्र के रूप में अभिनय करते है। सिटकॉम में कर्टिस और रॉबिन ड्रिस्कल  के साथ एटकिन्सन द्वारा लिखित 15 एपिसोड शामिल थे; पायलट के लिए, यह बेन एल्टन द्वारा सह-लिखा गया था 15 एपिसोड, 14 दिसंबर 1995 को एक संकलन प्रकरण, "1 बी 1990, 1 जनवरी 1990 को पायलट से शुरुआत में एपिसोड पर 14 एपिसोड प्रसारित किए गए थे।" चौदहवें एपिसोड "लंदन के मिस्टर बीन द्वारा बाल ", टेलीविजन पर प्रसारित नहीं किया गया था, 25 अगस्त 2006 तक निकेलोडियन पर।

मूल रूप से एटकिन्सन द्वारा विकसित एक चरित्र के आधार पर, जब वह ऑक्सफोर्ड विश्वविद्यालय में अपनी मास्टर की डिग्री के लिए अध्ययन कर रहे थे, तो श्रृंखला में एटकिन्सन द्वारा "एक वयस्क व्यक्ति के शरीर में एक बच्चा" के रूप में वर्णित मिस्टर बीन के कारनामों का अनुसरण किया गया है, जिसमें प्रस्तुत विभिन्न समस्याओं को सुलझाने में हर रोज़ कार्य और अक्सर प्रक्रिया में व्यवधान उत्पन्न करते हैं। बीन शायद ही कभी बोलता है, और श्रृंखला के मोटे तौर पर शारीरिक हास्य अन्य लोगों के साथ उनकी बातचीत से लेकर स्थितियों के लिए उनके असामान्य समाधान से प्राप्त होता है। श्रृंखला भौतिक कलाकारों जैसे जैकस टीती और मूक फिल्मों से हास्य अभिनेताओं से प्रभावित थी।

अपने पांच साल के दौरान, मिस्टर बीन 1992 के एपिसोड "द बीन विद ट्रबल" के लिए 18.74 मिलियन के रूप में देखे गए थे। इस श्रृंखला को कई अंतरराष्ट्रीय पुरस्कार मिले हैं, जिसमें गुलाब डी  ऑर भी शामिल है। यह शो 245 क्षेत्रों में दुनिया भर में बेचा गया है और एक एनिमेटेड कार्टून स्पिन-ऑफ  और दो फीचर फिल्मों को प्रेरित किया है, साथ ही साथ एटकिन्सन ने लंदन 2012 ग्रीष्मकालीन ओलंपिक के उद्घाटन समारोह, विज्ञापनों में प्रदर्शन के लिए मिस्टर बीन के रूप में अपनी भूमिका को दोबारा तैयार किया है,

 पृष्ठभूमि और प्रभाव 
मिस्टर बीन का चरित्र विकसित किया गया, जबकि रोवन एटकिन्सन, ऑक्सफोर्ड द क्वीन कॉलेज में इलेक्ट्रिकल इंजीनियरिंग में अपनी मास्टर की डिग्री के लिए अध्ययन कर रहा था। 1980 के दशक के आरंभ में एडिनबर्ग फ्रिंज में बीन की विशेषता वाले स्केच का प्रदर्शन किया गया था। 1979 के आईटीवी सीटकोम डिब्बाबंद लाफ्टर में रॉबर्ट बॉक्स नामक एक समान चरित्र, एटकिंसन ने खुद ही खेला, जिसमें 1997 में फ़ीचर फिल्म में इस्तेमाल होने वाली रूटीनें भी शामिल थीं।
Canned Laughter at the Internet Movie Database. Retrieved 14 March 2008.

 एपिसोड 
मिस्टर बीन के सभी 14 एपिसोड टाइगर पहलू प्रोडक्शंस  द्वारा निर्मित किए गए थे। इसके अतिरिक्त, चरित्र का प्रयोग यूनाइटेड किंगडम में एक बंद स्केच, अतिथि दिखावे और टीवी विज्ञापनों में किया गया है।

 पुरस्कार 
पहला एपिसोड ने गोल्डन रॉस जीता, साथ ही मोंट्रेक्स में 1992 के रोज डोर ऑर लाइट एंटरटेनमेंट फेस्टिवल में दो प्रमुख पुरस्कार भी प्राप्त किए। यूके में, "मिस्टर बीन का अभिशाप"  एपिसोड को कई बाफ्टा पुरस्कारों के लिए नामांकित किया गया था; 1991 में, "बेस्ट लाइट एंटरटेनमेंट प्रोग्राम", 1991 में "बेस्ट कॉमेडी" (प्रोग्राम या सीरीज़), और एटकिंसन को 1991 और 1994 में "बेस्ट लाइट एंटरटेनमेंट परफॉर्मेंस" के लिए तीन बार नामित किया गया था।
Awards at IMDb . Retrieved 3 August 2006.

 संदर्भ 

श्रेणी:अंग्रेज़ी भाषा के टीवी कार्यक्रम
श्रेणी:प्रोजेक्ट टाइगर लेख प्रतियोगिता के अंतर्गत बनाए गए लेख
खड्ग प्रसाद शर्मा ओली

खड्ग प्रसाद शर्मा ओली (जन्म :२२ फ़रवरी १९५२) नेपाल के एक राजनेता हैं जो १२ अक्टूबर २०१५ से २४ जुलाई २०१६ तक नेपाल के प्रधानमंत्री थे। वे नेपाल में 'के० पी० ओली' के नाम से प्रसिद्ध हैं। नेपाल के नए संविधान के अंतर्गत ओली वहाँ के प्रथम प्रधानमंत्री बने। ओलीटिक्स शब्द इनके राजनैतिक दृढता एवम् राष्ट्रीय प्रतिज्ञा के लिये प्रयुक्त होता है। 

जन्म
खड्गप्रसाद ओली के जन्म २२ फ़रबरी १९५२ में एक ब्राह्मण परिवार में हुआ था । उनके पिता पण्डित मोहन प्रसाद ओली तेर्हथुम जिला के निवासी थे । मोहन प्रसाद एक ज्योतिष भी थे । बाल्यकाल में ही उनकी माता का देहान्त हो गया था , इसलिये उनकी दादी ने उनका पालन-पोषण किया था ।

शिक्षा 
इन्होंने कक्षा १० (स्कूल लीविंग सर्टिफ़िकेट ) वर्ष १९७१ ई ० ( वि० सं० -२०२८ ) में उत्तीर्ण की। पढ़ने में कमज़ोर तथा राजनीति में अति सक्रिय होने के कारण आगे की औपचारिक शिक्षा ग्रहण नहीं कर सके । ओली को हिंदी और नेपाली भाषाओँ की पुस्तकें पढ़ने में रूचि है ।

राजनीतिक सफ़र 
जुलाई २०१४ में ओली कम्युनिस्ट पार्टी ऑफ़ नेपाल (यूनिफ़ाइड मार्क्सिस्ट -लेनिनिस्ट ) के अध्यक्ष चुने गए। यह अधिकारी कैबिनेट में १९९४-१९९५ में गृह मंत्री बने। वर्ष २००६ में अंतरिम सरकार में उप प्रधान मंत्री व विदेश मंत्री बने। अक्टूबर २०१५ में सुशील कोइराला को पराजित कर नेपाल के प्रधान मंत्री बने। ओली को झापा ज़िले के कई संसदीय क्षेत्रों से साल 1991, 1994 और 1999 में संसद का सदस्य चुना गया। इसी ज़िले से 1966 में उन्होंने राजनीतिक करियर की शुरुआत की थी। इन्होने सीपीएन-यूएमएल के उम्मीदवार के रूप में 2013 में संविधान सभा के चुनाव में झापा -७ सीट जीत ली।  ओली ४ फ़रवरी २०१४ को सी पी एन-यू एम एल के अध्यक्ष झलनाथ खनल को संसदीय दल के नेता के चयन में २३ मतों से पराजित कर संसदीय दल के नेता निर्वाचित हुए। 

प्रधानमंत्री 
नेपाल का नया संविधान लागू होने पर ओली सुशील कोइराला को पराजित कर पहले प्रधान मंत्री बने और दिनांक १२ अक्टूबर २०१५ को प्रधान मंत्री के पद पर आसीन हुए।
२४ जुलाई २०१६ को अल्पमत में आ जाने पर राष्ट्रपति को अपना त्यागपत्र सौंप दिया। 

नेपाल में जनतंत्र 
प्रथम बार नेपाल में लोकतान्त्रिक संविधान लागू होने पर सी पी एन -यू एम एल के उम्मीदवार के पी शर्मा ओली नेपाल के प्रधान मंत्री निर्वाचित हुए। ओली को १४ राजनीतिक दलों के ३३७ सांसदों और एक निर्दलीय संसद का समर्थन प्राप्त था। इस निर्वाचन में ओली को ३३८ और सुशील कोइराला को २४९ मत प्राप्त हुए। 

सन्दर्भ

श्रेणी:नेपाल के प्रधानमन्त्री
श्रेणी:राजनीतिज्ञ
श्रेणी:1942 में जन्मे लोग
श्रेणी:जीवित लोग
ललित के. पंवार

डॉ. ललित के. पंवार भारत के एक वरिष्ठ आई ए एस है तथा वर्तमान में (जुलाई 2017 से) राजस्थान आईएलडी कौशल विश्वविद्यालय  के कुलपति है तथा वे पूर्व राजस्थान लोक सेवा आयोग के चैयरमेन रह चुके है। इससे पहले वे भारत के पर्यटन सचिव थे।

करियर
1979 बैच में राजस्थान काडर के भारतीय प्रशासनिक सेवा के अधिकारी श्री ललित के. पंवार भारत के पर्यटन सचिव बनाये गये।

व्यक्तिगत जीवन
11 जुलाई 1955 को जन्मे ललित के. पंवार ने मास्टर्स डिग्री एम.एससी में की तथा पर्यटन में डॉक्टरेट उपाधि प्राप्त की।

सन्दर्भ

श्रेणी:जीवित लोग
श्रेणी:1955 में जन्मे लोग
श्रेणी:भारतीय प्रशासनिक सेवा
मैक्सिम गोर्की साहित्य संस्थान

thumb|साहित्यिक संस्थान गोर्की के मुख्य भवन।
मैक्सिम गोर्की साहित्य संस्थान (रूसी: Литературный институт им А. М. Горького) मास्को में उच्च शिक्षा का एक संस्थान है। यह केंद्रीय मॉस्को में स्थित है। संस्थान, मैक्सिम गोर्की की पहल पर 1933 में स्थापित किया गया था।Maxim Gorky Institute of Literature and Creative Writing , (अंग्रेज़ी), university-directory.euUNESCO: Maxim Gorky , (अंग्रेज़ी), portal.unesco.org
 संदर्भों
चिनार दास्तान-ए-इश्क़

चिनार दास्तान-ए-इश्क़ एक भारतीय हिन्दी फ़िल्म है, जिसका निर्देशन शरीक मिनहाज और निर्माण राजेश जैन ने किया है। इसमें मुख्य किरदार में फैजल खान हैं। यह फ़िल्म 16 अक्टूबर 2015 को सिनेमाघरों में प्रदर्शित होगी।

कलाकार
 फैजल खान - जमाल
 इनायत शर्मा - सुररिया
 दलीप ताहिल - अज़ीज़ सिनेमा खान
 प्रमोद मौथों - सलाम
 शाहबाज़ खान - ख्वाजा साहब

सन्दर्भ

बाहरी कड़ियाँ
 

श्रेणी:हिन्दी फ़िल्में
श्रेणी:2015 में बनी हिन्दी फ़िल्म
द नाइन्थ वेव

द नाइन्थ वेव या नौवीं लहर (, Dyevyatiy val) रूसी आर्मेनियाई समुद्री चित्रकार ईवान आईवाज़ोवस्की द्वारा 1850 में कैनवस पर तेल से चित्रित एक पेंटिंग/चित्र है। सार्वजनिक जान्कारी में यह यह उनकी सर्वोत्कृष्ट रचना है।

शीर्षक द नाइन्थ वेव जिसका शाब्दिक अर्थ है नौवीँ लहर इस समुद्री तथ्य को प्रदर्शित करता है कि समुद्री लहरें क्रमानुसार उंची और ज्यादा ताकतवर होती जाती हैं और ९ य १० के बाद फ़िर से उसी क्रम में कम से ज्यादा होते हुए तट की ओर बहती हैं। Ninth Wave Theory  at freaquewaves.blogspot.com

यह चित्र एक ऐसे समुद्र का चित्रण है जिसमें रात के तूफ़ान के बाद एक टूटे हुए जहाज से यात्री अपनी जान बचाने के लिए जहाज के मलबे पर चढे जा रहें हैं, फ़िर भी मृत्यु को प्राप्त हो रहे हैं। चित्र की रंगत गर्म है जिससे समुद्र की डरावनी छवि कम प्रतीत होती है जिससे यात्रियों के जीवन के बचने की संभावनाएँ बनती दिखती हैं। इस चित्र में बादलों के बीच में गर्म उजले रंगों में सूर्य की रोशनी आती दिखाई देती है। चित्र में तेल से बने रंगों का अद्भुत व मनोरम उपयोग किया गया है। शाम की हल्की रोशनी में ठंडे उफनते समुद्र के बीच फंसी नाँव व लहरों के चित्रण के लिये चित्रकार ने बेहद खूबसूरती से हरे, पीले, काले व सफेद रंगो का प्रयोग किया है जिससे ये पेंटिंग बेहद आकर्षक दिखती है।

 सन्दर्भ 

बाहरी कड़ियाँ

Category:ईयान आईवाज़ोवस्की द्वारा चित्रित
Category:उन्नीसवीं सदी के चित्र
Category:समुद्री चित्र
मुहम्मद अली शाह

मुहम्मद अली शाह (जन्म: २३ सितम्बर, १९७९)मेजर मोहोम्मद अली शाह के रूप मे भी जाने वाले फिल्म अभिनेता और एक सामाजिक कार्यकर्ता. वह अलीगढ़ मुस्लिम यूनिवर्सिटी अलीगढ़ के कुलपति श्री ज़मीरुद्दीन शाह के पुत्र हैं एवं भारतीय बहुप्रशंषित अभिनेता नसीरुद्दीन शाह के भतीजे हैं। 

प्रारंभिक जीवन
शाह के पूर्वज सरधना के नवाब थे। उन्होंने अपनी स्कूली शिक्षा लॉरेंस स्कूल से ली। वह पुणे की फर्गुस्सन कॉलेज से स्नातक हुए। उन्होंने अपनी स्कूली शिक्षा लौरेंस स्कुल से ली। वह फेर्गुस्सन कॉलेज से स्नातक हुए। उन्होंने अपने खुद के जेब के खर्चे मात्र १८ वर्ष की ही अवस्था से पार्ट टाइम जॉब के जरिये कमाना शुरू किये। स्नातक होने के बाद शाह एक वर्ष के लिए दिल्ली आ गए जहाँ उन्होंने थिएटर प्रारंभ किया। 

व्यवसाय
आर्मी
शाह शार्ट सर्विस कमीसन में शामिल हो गए। वह चेन्नई की ऑफिसर्स ट्रेनिंग अकादमी में प्रशिक्षित हुए। 

कॉर्पोरेट करियर
आर्मी के बाद शाह मैनेजमेंट की पढाई करने इंडियन इंस्टिट्यूट ऑफ़ मैनेजमेंट कलकत्ता चले गए।

फिल्म करियर
२०१३ में शाह मुंबई में आ गए और भारतीय फिल्म इंडस्ट्री में हाथ आजमाना शुरू किया। उन्होंने श्रीराम राघवन की सैफ अली खान अभिनीत फिल्म एजेंट विनोद में तथा विशाल भरद्वाज निर्देशित शाहिद कपूर अभिनीत फिल्म हैदर में कार्य किया। हाल ही में उन्होंने नेशनल अवार्ड विनर तिग्मांशु धुलिया की फिल्म यारा के लिए शूटिंग पूर्ण की है। शाह ने शार्ट फिल्म 'द रुफ्फियन' में मुख्या किरदार निभाया, जिस फिल्म ने कई अवार्ड अपने नाम किये। 

फिल्मोग्राफी
+Key  Denotes films that have not yet been released
YearFilmRoleNotes२०१२एजेंट विनोद[पुलिस इंस्पेक्टर रिलीज़  २०१४ हैदर आर्मी मेजर रिलीज़२०१५ द ग्रेट इंडियन तमाशाATS चीफ अब्बास अहमद डेल्ही इंटरनेशनल फिल्म फेस्टिवल में प्रदर्शित२०१५ द रुफ्फियनरुफ्फियन* डेल्ही इंटरनेशनल फिल्म फेस्टिवल २०१५ में बेस्ट एक्टर अवार्ड
 अलीगढ फिल्म फेस्टिवल में बेस्ट एक्टर अवार्ड 2015बजरंगी भाईजानजेल अधिकारी रिलीज़ -
 	−	
२०१६ 	यारा	 -	पोस्ट-प्रोडक्शन २०१६ ऐ ग़म इ दिल क्या करूँ मजाज़ अख्तर इमाम रिलीज़ २५ अगस्त २०१६ 

 सन्दर्भ 

बाहरी संबंध
 

श्रेणी:1979 में जन्मे लोग
श्रेणी:जीवित लोग
श्रेणी:भारतीय मुस्लिम
श्रेणी:भारतीय अभिनेता
रोनाल्ड स्टुअर्ट मेक्ग्रेगॉर

मेक्ग्रेगॉर शीर्षस्थ भाषा विज्ञानी, व्याकरण के विद्वान, अनुवादक और हिन्‍दी साहित्य के इतिहासकार थे। आप एक सच्चे हिन्‍दी प्रेमी थे। मेक्ग्रेगॉर ने पश्चिमी को हिन्‍दी से परिचित करवाने में महत्वपूर्ण भूमिका निभाई।http://ul-newton.lib.cam.ac.uk/vwebv/search?searchType=1&searchCode=NAME&searchArg=McGregor,%20Ronald%20Stuart,%201929-
 
न्यूजीलैंड में जन्मे व स्कॉटिश माता-पिता की संतान प्रो. मेक्ग्रेगॉर को बचपन में फ़िजी से प्रकाशित हिन्दी के एक व्याकरण की पुस्तक किसी ने दी थी, जिसके फलस्वरूप उनका हिन्‍दी की ओर रुझान हो गया।
 
सर्वप्रथम 1959-60 में इलाहाबाद विश्वविद्यालय में हिन्दी की पढ़ाई करने वे भारत आए। मेक्ग्रेगॉर ने 1959-60 में इलाहाबाद विश्वविद्यालय में हिन्‍दी की शिक्षा ली और 1968 में ब्रजभाषा के कवि इंद्रजीत पर शोध कर डॉक्टरेट की उपाधि प्राप्त की।

सन्दर्भ

बाहरी कड़ियाँ

श्रेणी:हिन्दी भाषा के लेखक
श्रेणी:२०१३ में निधन
पारसनाथ

पारसनाथ झारखंड के पारसनाथ पहाड़ी श्रृंखला में एक पर्वत शिखर है। यह भारतीय राज्य झारखंड के गिरिडीह जिले (ब्रिटिश भारत में हजारीबाग जिला) में छोटानागपुर पठार के पूर्वी छोर की ओर स्थित है। पहाड़ी का नाम 23वें जैन तीर्थंकर पार्श्वनाथ के नाम पर रखा गया है। इसी सिलसिले में पहाड़ी की चोटी पर जैन तीर्थ शिखरजी हैं। धार्मिक संदर्भ में संथाल और अन्य आदिवासी लोगों द्वारा पहाड़ी को मारांग बुरु (अर्थ: 'महान पर्वत', सर्वोच्च देवता) के रूप में भी जाना जाता है।

झारखंड का सबसे ऊँचा पर्वत और आकर्षित स्थल पारसनाथ पहाड़ी पर स्थित हैं। माना जाता हैं कि झारखंड के इस पर्वत पर 24 जैन तीर्थकरो को मोक्ष की प्राप्ति हुई थी. शिखरजी समुद्र तल से लगभग 1365  मीटर की ऊंचाई पर स्थित हैं। शिखरजी वंदना के लिए तीर्थ यात्री बहुत अधिक संख्या में आते हैं।

पारसनाथ पहाड़ जैन धर्मावलम्बियों के लिए विश्व में प्रसिद्ध तीर्थ स्थल है। यहां जैन धर्म के 24 तीर्थंकरों में से 20 तीर्थंकरों के मंदिर अवस्थित है। यहां हर साल लाखों की संख्या में देश-विदेश से सैलानी आते है। तलैटी से शिखर तक तकरीबन 10 किलोमीटर की यात्रा करनी पड़ती है।

thumb|पारसनाथ पर्वत श्रृंखला

 झारखंड की सबसे ऊंची चोटी 
पारसनाथ झारखंड राज्य की सबसे ऊंची पर्वत चोटी है जिसकी ऊंचाई 1365 मीटर है। यह माउंट एवरेस्ट के साथ 450 किमी से अधिक की दूरी पर सैद्धांतिक रूप से (पूरी तरह से साफ दिन पर दृष्टि की सख्त रेखा से) दिखाई देता है। यहां पारसनाथ रेलवे स्टेशन से आसानी से पहुँचा जा सकता है।

 मारांग बुरु 
पारसनाथ पर्वतीय क्षेत्रों में सदियों से संथाल और अन्य आदिवासी रहते हैं। यह पहाड़ संथाल आदिवासियों की आस्था से जुड़ा है जिसे वे सदियों से मारांग बुरु के नाम से पूजा करते हैं।

मारांग बुरु का शाब्दिक अर्थ "महान पहाड़" या "बड़ा पहाड़" होता है। मारांग बुरु को आदिवासी सर्वोच्च देवता के रूप में मानते हैं। यहां संथाल आदिवासी धार्मिक स्थल धरम गढ़ भी है। झारखंड, बिहार, पश्चिम बंगाल, उड़ीसा, असम और मध्यप्रदेश के मुंडा, संथाल, भूमिज, हो और अन्य आदिवासी समुदायों मारांग बुरु को सर्वोच्च देवता मानते हैं।

 सम्मेद शिखरजी 

यह जैन समुदाय के लिए सबसे पवित्र और पूजनीय स्थलों में से एक है। वे इसे सम्मेद शिखर कहते हैं। जैनियों के 24 तीर्थंकरों में से 20 को पारसनाथ पहाड़ियों पर निर्वाण मिला। पारसनाथ पहाड़ पर, शिखरजी जैन मंदिर हैं, जो एक महत्वपूर्ण जैन तीर्थ स्थल है। प्रत्येक तीर्थंकर के लिए पहाड़ी पर एक मंदिर (गुमटी या टोंक) है।

माना जाता है कि जैन मंदिर का निर्माण मगध राजा बिम्बिसार ने करवाया था। कनिंघम ने गांव में पत्थर की संरचनाओं का उल्लेख किया, जिसे उन्होंने दूसरी शताब्दी ईसा पूर्व के एक बौद्ध स्तूप के अवशेष के रूप में वर्णित किया। हालांकि साईट कनिंघम द्वारा चिन्हित किया गया था, आज तक वहां कोई उत्खनन नहीं हुआ है।

 सन्दर्भ
राजपुरोहित

राजपुरोहित भारत के राजस्थान राज्य, मुख्यतः पश्चिमी भागों में निवास करने वाला एक समुदाय है। इस समाज के लोगों की परम्परायें ब्राह्मणों तथा राजपूतों - दोनों से मिलती-जुलती हैं। इस समाज में अधिकांश लोग कृषि, व्यापार में संलग्न हैं। राजनीतिक विश्लेषकों के अनुसार राजपूत, राजपुरोहित और चारण समुदायों को उनके सामाजिक रीति-रिवाजों और राजनीतिक विचारधाराओं के मामले में समान माना जाता है।

इन्हें भी देखें
खेतेश्वर महाराज 

श्रेणी:भारत के सामाजिक समुदाय
श्रेणी:राजस्थान के सामाजिक समुदाय
होसुंग ली

होसुंग ली (कोरियन:이회성, अँग्रेजी: Hoesung Lee, जन्म: 31 दिसंबर 1945) दक्षिण कोरियाई अर्थशास्त्री हैं। वर्तमान में वे आईपीसीसी (अंतरराष्ट्रीय जलवायु परिवर्तन पैनल) के अध्यक्ष हैं। ली कोरिया यूनिवर्सिटी के ग्रेजुएट स्कूल ऑफ एनर्जी एंड इन्वायरमेंट में प्रोफेसर हैं तथा वे वर्तमान में आईपीसीसी के तीन उपाध्यक्षों में से एक हैं। आईपीसीसी को जलवायु परिवर्तन से संबंधित अनुसंधानों पर सराहनीय कार्य के लिए नोबेल पुरस्कार भी प्राप्त हो चुका है।प्रेस रिलीज  (अँग्रेजी में)
सन्दर्भ
 
श्रेणी:दक्षिण कोरिया के लोग
श्रेणी:अर्थशास्त्री
श्रेणी:1945 में जन्मे लोग
शाहजीरा

अंगूठाकार|शाहजीरा
शाहजीरा (श्याह जीरा?) जीरे की एक किस्म है। नाम से ही स्पष्ट है कि जीरा की इस किस्म का प्रयोग शाही भोजन को स्वादिष्ट बनाने में होता रहा है। यह सामान्य से कुछ ज्यादा पतला, सुतवां और विशिष्ट सुगंध लिए होता है। अपने मूल रूप में इसका नाम सियाह जीरा है जो इसके काले रंग का परिचायक है। इसे चलती हिन्दी में कालाजीरा भी कहा जाता है।

जीरा (जीरक)
जीरा श्वेत, श्याम और अरण्य (जंगली) तीन प्रकार का होता है। श्वेत या सफ़ेद जीरे से सब परिचित हैं क्योंकि इसका प्रयोग मसाले के रूप में किया जाता है। औषधियों के रूप में भी जीरे का बहुत उपयोग किया जाता है। सफ़ेद जीरा दाल-सब्जी छौंकने के काम आता है तथा शाह जीरे का उपयोग विशेष रूप से दवा के रूप में किया जाता है। जीरे की खेती समस्त भारत, विशेषकर उत्तर प्रदेश, राजस्थान और पंजाब में की जाती है। 

श्रेणी:मसाले
राजीव गांधी अंतर्राष्ट्रीय क्रिकेट स्टेडियम

राजीव गांधी अंतर्राष्ट्रीय क्रिकेट स्टेडियम हैदराबाद के एक प्रसिद्ध क्रिकेट स्टेडियम है। यह सनराइजर्स हैदराबाद टीम का मूल-स्थान भी है।

स्थिति
यह मैदान तेलंगाना राज्य की राजधानी हैदराबाद मैं है ।

प्रमुख आयोजिक खेल
दर्शक छमता
इस मैदान पर ५५००० की तादाद में दर्शक एक साथ मैच का आनंद ले सकते है। 

श्रेणी:विश्व के प्रमुख खेल मैदान
श्रेणी:भारत के प्रमुख खेल मैदान
श्रेणी:क्रिकेट मैदान
श्रेणी:हैदराबाद
मदन कौर

मदन कौर एक भारतीय राष्ट्रीय कांग्रेस से संबन्ध राजनीतिज्ञ है। वे पूर्व राजस्थान सरकार में वन एवं पर्यावरण और जलवायु परिवर्तन मंत्री, तथा राजस्थान विधानसभा में पचपदरा व गुड़ामालानी से विधायक भी रह चुकी है। बाड़मेर की प्रथम महिला राजनेत्री का गौरव भी इन्हें प्राप्त है तथा बाड़मेर की जिला प्रमुख भी रह चुकी है।

सन्दर्भ

श्रेणी:1935 में जन्मे लोग
श्रेणी:राजस्थान से राजनीतिज्ञ
श्रेणी:भारतीय राष्ट्रीय कांग्रेस के राजनीतिज्ञ
पचपदरा

पचपदरा भारत में राजस्थान राज्य के बालोतरा जिले की एक तहसील है। पदपदरा नमक उत्पादक के लिए विश्व प्रसिद्ध है।  

राजस्थान में रिफायनरी यहां पर निर्माणाधीन है।
पचपदरा रिफाइनरी बाड़मेर तेल शोधनागार भारत के राजस्थान के बालोतरा जिले में एक आगामी सार्वजनिक क्षेत्र की रिफाइनरी और पेट्रोकेमिकल परिसर है।  यह एचपीसीएल राजस्थान रिफाइनरी लिमिटेड (एचआरआरएल) के स्वामित्व में है, जो हिंदुस्तान पेट्रोलियम कॉर्पोरेशन लिमिटेड और राजस्थान सरकार के बीच एक संयुक्त उद्यम है । यह रिफाइनरी अमृतसर जामनगर एक्सप्रेसवे के माध्यम से जामनगर रिफाइनरी और बठिंडा रिफाइनरी से जुड़ी होगी ।

 इन्हें भी देखें 
 बाड़मेर ज़िला
 बालोतरा ज़िला
 पचपदरा झील
 आकड़ली धनसिंह

सन्दर्भ

श्रेणी:बाड़मेर ज़िले के गाँव
श्रेणी:राजस्थान की तहसीलें
बायतू

बायतू (Baytu) भारत के राजस्थान राज्य के बालोतरा ज़िले में स्थित एक समिति ,विधानसभा क्षेत्र और तहसील है। यह एक तहसील मुख्यालय हैं।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990 यहाँ पर सिद्ध श्री खेमाबाबा का प्रसिद्ध मन्दिर है। यह स्थान बाड़मेर से जोधपुर रेलमार्ग पर स्थित है।http://www.balarammoodh.co.in/http://ourvillageindia.org/Place.aspx?PID=435362

 इन्हें भी देखें 
 बाड़मेर ज़िला

 सन्दर्भ 

श्रेणी:राजस्थान के शहर
श्रेणी:बाड़मेर ज़िला
श्रेणी:बाड़मेर ज़िले के गाँव
राजस्थान पुलिस

राजस्थान पुलिस भारत के राजस्थान राज्य की नागरिक सेवा है। राजस्थान पुलिस का ध्येय "अपराधियोँ में डर, आमजन में विश्वास" है। इसका मुख्यालय जयपुर में स्थित है। राजस्थान पुलिस का स्थापना दिवस 16 अप्रैल को मनाया जाता है।

राजस्थान पुलिस का प्रतीक चिन्ह विजय स्तम्भ है।

राज्य में 8 पुलिस रेंज है एवं 38 पुलिस जिले हैं हाल ही में कोटा को पुलिस कमिश्नरेट घोषित किया गया

इतिहास
अगस्त 1947 में स्वतंत्रता के आगमन के साथ, भारत की 563 रियासतें धीरे-धीरे विभिन्न प्रशासनिक सजातीय इकाइयों में एकीकृत हो गईं। राजस्थान राज्य अपने वर्तमान स्वरूप में विभिन्न चरणों में अस्तित्व में आया। 18 मार्च, 1948 को अलवर, भरतपुर, धौलपुर और करौली वाले मत्स्य संघ की पहली शुरुआत की गई थी। वे एक सप्ताह बाद बांसवाड़ा, बूंदी, डूंगरपुर, झालावाड़, किशनगढ़, कुशलगढ़, कोटा, प्रतापगढ़, शाहपुरा, टोंक से शामिल हुए। और उदयपुर। ठीक एक साल बाद, चार बड़े राज्यों के बीच। जयपुर, जोधपुर, बीकानेर और जैसलमेर भी शामिल हुए। दोनों ने मिलकर ग्रेटर राजस्थान का गठन किया, जिसका उद्घाटन भारत के गृह मंत्री सरदार वल्लभ भाई पटेल ने 31 मार्च, 1949 को किया था। हालांकि यह प्रक्रिया आजादी के तुरंत बाद शुरू हो गई थी। यह 1956 तक नहीं था कि सभी राज्य वर्तमान राजस्थान बनाने के लिए एक साथ आए। तत्कालीन रियासतों ने राजस्थान को आकार, जनसंख्या, राजस्व संसाधनों, प्रशासनिक प्रक्रियाओं और प्रथाओं में काफी भिन्नता प्रदान की है। यह कानून और व्यवस्था के कार्यों के लिए सुरक्षा बलों की संरचना और क्षमता में विधिवत रूप से परिलक्षित होता था। हालांकि, इन राज्यों के विलय के साथ, उनके पुलिस बलों को एक एकल पुलिस बल में मिला दिया गया, जिसे राजस्थान पुलिस के रूप में जाना जाता था। अपनी स्थापना के बाद के शुरुआती वर्षों में, राजस्थान पुलिस में प्रतिनियुक्ति पर अधिकारियों का नेतृत्व किया गया था और पहले पुलिस महानिरीक्षक श्री आर.बनर्जी थे, जिन्होंने 7 अप्रैल, 1949 को पदभार संभाला था। श्री बनर्जी ने इस पद पर सात महीने तक कार्य किया और उस अवधि के अधिकांश समय को विभिन्न पुलिस बलों के एकीकरण के आवश्यक पूर्वाग्रहों के लिए समर्पित किया। उन्होंने राजस्थान पुलिस विनियमों में संयुक्त राज्य राजस्थान के लिए एक सामान्य पुलिस कोड की व्यवस्था की। राजस्थान पुलिस सेवा का गठन जनवरी 1951 में किया गया था और राज्य भर के योग्य अधिकारियों की नियुक्ति की गई थी। यह राजस्थान पुलिस की शुरुआत के रूप में चिह्नित है जैसा कि हम आज जानते हैं।

 राजस्थान पुलिस विभाग 
राजस्थान पुलिस विभाग में सरकारी नौकरी के लिए समय समय पर परीक्षा आयोजित की जाती है  जिसके अंतर्गत अभ्यार्थियों का चयन विभाग द्वारा परीक्षा और शारीरिक मापदंड दोनों के आधार पर किया जाता है।

शारीरिक परीक्षा में 3 चरण शामिल होते हैं - शारीरिक मापन परीक्षण (PMT), शारीरिक दक्षता परीक्षा (PET), चिकित्सा परीक्षण (Medical Test)

राजस्थान पुलिस भर्ती नोटिफिकेशन, ऑनलाइन फार्म, अंतिम तिथि, चयन प्रक्रिया एवं अन्य महत्वपूर्ण जानकारी आप राजस्थान पुलिस विभाग की वेबसाइट पर मिलती है।
पुलिस रैंक

संदर्भ

श्रेणी:भारत की राज्य कानून प्रवर्तन एजेंसियां
युविका चौधरी

युविका चौधरी एक भारतीय फ़िल्म और टेलीविजन अभिनेत्री हैं। इनका जन्म 2 अगस्त 1983 में बरौत, उत्तर प्रदेश में हुआ था। इनके पिता राम नरेश व्यवसाय से एक शिक्षक हैं। इनके एक छोटे भाई आकाश हैं। यह ओम शांति ओम, समर 2007 और तो बात पक्की आदि फिल्में कर चुकी हैं। इसके अलावा यह कन्नड़ फ़िल्म मलेयाली जोथेयली 2009 में गणेश के साथ मुख्य किरदार में कर चुकी हैं। यह हिन्दी धारावाहिक दफा 420 आदि में भी कार्य कर चुकी हैं।

अभिनय
इनकी अभिनय में सफर की शुरुआत 2004 में ज़ी टीवी के ज़ी सिने स्टार्स की खोज नामक एक वास्तविक कार्यक्रम से शुरू हुआ। जिसके कारण वह एक प्रसिद्ध धारावाहिक अस्तित्व... एक प्रेम कहानी में आस्था का किरदार मिल गया। इसके बाद वह कई विज्ञापन में दिखीं। जिसके बाद फराह खान ने इन्हें अपनी फ़िल्म ओम शांति ओम में ले लिया। यह फ़िल्म बहुत चला, जिसके बाद इन्हें समर 2007 और तो बात पक्की है जैसे फिल्मों में भी काम मिल गया। वर्ष 2011 में यह नौटी एट 40 में पहली बार एक मुख्य किरदार में आई। यह खाप फ़िल्म में मनोज पाहवा के साथ भी कार्य किया और एनिमी में के के मेनन व 2013 में अफ्रताफ़्री में सुनील शेट्टी के साथ काम किया। इसके बाद 2015 में द शौकीन्स में अक्षय कुमार के साथ काम किया।

सन्दर्भ

बाहरी कड़ियाँ
 

श्रेणी:जीवित लोग
श्रेणी:1983 में जन्मे लोग
श्रेणी:भारतीय टेलीविज़न अभिनेत्री
श्रेणी:भारतीय फ़िल्म अभिनेत्री
श्रेणी:बिग बॉस प्रतिभागी
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:उत्तर प्रदेश  के लोग